
Parlamentul Romqniei

Camera Deputa]ilor

Comisia pentru politicĂ externĂ                                                                 

Bucureşti, 28 mai 2014
Nr. 4c-13/77/16.12.2013

PL-x 592/16.12.2013   
Către


BIROUL PERMANENT AL CAMEREI DEPUTAŢILOR

Vă înaintăm alăturat, raportul asupra propunerii legislative privind serviciile consulare prestate pe teritoriul României şi nivelul taxelor aferente acestora, trimis Comisiei pentru politică externă spre dezbatere, în fond, cu adresa  PL-x 592/2013 şi înregistrat cu nr. 4c-13/77 din 16 decembrie 2013.


În raport cu obiectul şi conţinutul său, iniţiativa legislativă face parte din categoria legilor ordinare.









PREŞEDINTE,




                                                    Borbély László

RAPORT 
asupra propunerii legislative privind serviciile consulare 

prestate pe teritoriul României şi nivelul taxelor aferente acestora
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică externă a fost sesizată spre dezbatere, în fond, cu propunerea legislativă privind serviciile consulare prestate pe teritoriul României şi nivelul taxelor aferente acestora, trimisă cu adresa PL-x 592/2013 şi înregistrată cu nr. 4c-13/77 din 16 decembrie 2013.

Conform prevederilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Propunerea legislativă a fost respinsă de Senat în şedinţa din 10 decembrie 2013.

Consiliul Legislativ, conform avizului nr.667/3.07.2013, a avizat favorabil, cu observaţii şi propuneri, iniţiativa legislativă. 

Guvernul nu susţine adoptarea acestei propuneri legislative.

Comisia pentru buget, finanţe şi bănci a Camerei Deputaţilor, prin adresa nr.4c-2/763 din 4 februarie 2014 a avizat negativ propunerea legislativă.

Comisia juridică, de disciplină şi imunităţi a Camerei Deputaţilor, prin adresa din 12 februarie 2014 a avizat negativ propunerea legislativă.

Propunerea legislativă are ca obiect de reglementare modificarea cadrului legal privind taxarea şi încasarea taxelor pentru serviciile consulare prestate pe teritoriul României de către autorităţile competente în materie precum şi abrogarea Ordonanţei Guvernului nr.24/1992 privind stabilirea serviciilor consulare şi a taxelor percepute pentru prestarea acestora.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă şi avizele aferente în şedinţa din data de 27 mai 2014.

Au fost prezenţi toţi cei 24 de membri ai Comisiei.

La dezbaterile care au avut loc în cadrul şedinţei au participat, în calitate de invitaţi, domnul Radu Podgorean, Secretar de Stat în Ministerul Afacerilor Externe şi domnul Attila György, Secretar de Stat în Ministerul Finanţelor Publice. 
În urma examinării proiectului de Lege şi a opiniilor exprimate, membrii Comisiei au hotărât, cu unanimitate de voturi, să propună plenului Camerei Deputaţilor respingerea propunerii legislative privind serviciile consulare prestate pe teritoriul României şi nivelul taxelor aferente acestora, deoarece nu se specifică sursa de finanţare, astfel încât este încălcat art. 138 alin. (5) din Constituţia României, conform căruia „nici o cheltuială bugetară nu poate fi aprobată fără stabilirea sursei de finanţare” iar prevederile propunerii legislative au fost deja reglementate prin O.G. 25/2013.
În raport cu obiectul şi conţinutul său, proiectul de Lege face parte din categoria legilor ordinare.
 Preşedinte,




Secretar,

                   Borbély László


   Dan-Laurenţiu Tocuţ
Consilier parlamentar

Adrian Mareş
